Lav et referat af nedenstående tekst:

Tekst:
I Frederikshavn har Socialdemokratiet de seneste fire år siddet solidt på flertallet i byrådet. De andre partier vil selvfølgelig gerne forøge DERES mandattal, men ved TV2 Nords valgdebat med repræsentanter for de otte opstillede partier lød der ikke heftig kritik af den måde, borgmesterpartiet har forvaltet sit absolutte flertal på. Overordnet godt samarbejde Mette Hardam (V), der denne gang er sit partis spidskandidat, sagde, at der “overordnet har været et godt samarbejde”, og at 95 procent af beslutningerne i byrådet er truffet i enighed. Hun lod dog også forstå, at der har været tilfælde, hvor oppositionen først er blevet inddraget lidt sent - og at beslutningerne bliver bedre, hvis synspunkterne tidligt prøves af. Christina Lykke Eriksen har siddet på SF’s enlige mandat. Hun har, sagde hun, søgt - og fået - indflydelse. Jens Nygaard Johansen fra Nye Borgerlige, der ikke i dag sidder i byrådet, ville ikke problematisere Socialdemokratiets absolutte flertal. Sådan er demokratiet, og vi må respektere vælgernes dom - og så prøve at samarbejde, sagde han. Flere udfordrere til populær borgmester Borgmester Birgit Stenbak Hansen (S) sagde, at hun ser sig selv som midtsøgende og som en politiker, der søger samarbejdet. Ikke desto mindre er der hele to officielle udfordrere til hende: Den ny konservative frontfigur, John Lamp Henriksen, er borgmesterkandidat, og Dansk Folkeparti støtter ham som borgmester. John Lamp Henriksen lod dog forstå, at det “nok er svært at få en borgerlig borgmester ved dette valg”. Venstres Mette Hardam - den anden borgmesterkandidat - sagde omvendt, at hun er “rimeligt optimistisk” i forhold til sine egne chancer. Borgmesterskifte forudsætter jordskredsvalg Med valgresultatet fra 2017 in mente fordrer det ikke så lidt optimisme at forestille sig, at Frederikshavn får ny borgmester. Ikke mindst når der denne gang ikke er et, men to bud på, hvem der kunne være borgerlig borgmester. Birgit S. Hansen kan, fremgik det af debatten, være sikker på støtte fra SF og Enhedslisten. S, SF og EL fik i 2017 tilsammen 65,4 procent af alle stemmer - altså næsten to tredjedele. Så et borgmesterskifte forudsætter et jordskredsvalg. Blandt debattens andre temaer var den modstand, der ofte er fra naboer, når der etableres vindmøller eller solfangere. John Lamp Henriksen (K) mente, at byrådet af hensyn til den grønne omstilling kan blive nødt til at træffe upopulære beslutninger, men det skal ske efter dialog med de berørte. Henning Feldtmose (KD) foretrak små områder med solfangere for store, hvilket DF’s Marlene Elneff Sørensen bakkede op. Vindmøller ville hun have langt ud på havet. Christina Lykke Eriksen (SF) sagde, at grønne energikilder er vanskelige at placere nænsomt. - Vi er nødt til at være hårde - ellers får vi ikke reddet jordkloden, sagde hun. Debatten viste også, at de små skoler i kommunen ikke behøver frygte for lukning de kommende fire år. Alle kandidater, der havde ordet, bakkede op bag, at der fortsat skal være skole-matrikler de steder, hvor der er det i dag. Flere talte for, at de små skoler bør have et ekstraordinært tilskud til driften. Se Søren Wormslevs analyse af den livlige debat blandt de otte spidskandidater fra Frederikshavn her:

Referat:
Bred opbakning under tv-debat om ikke at røre ved skolestrukturen i Frederikshavn Kommune.